PTG คว้ารางวัลเวทีอาเซียน “Skills Development”
PTG รับรางวัล “Skills Development Award” ประเภทธุรกิจที่มีความโดดเด่นในการพัฒนาทรัพยากรมนุษย์ บนเวที “Business Awards” ประเทศกัมพูชา ตอกย้ำการเป็นองค์กรที่น่าร่วมทำงานด้วย 
PTG รับรางวัล “Skills Development Award” ประเภทธุรกิจที่มีความโดดเด่นในการพัฒนาทรัพยากรมนุษย์ บนเวที “Business Awards” ประเทศกัมพูชา ตอกย้ำการเป็นองค์กรที่น่าร่วมทำงานด้วย
30 พ.ย. 2565

ดร.วัลภา สันติธรรมารักษ์ ผู้ช่วยกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) หรือ PTG ได้เป็นตัวแทนเข้ารับรางวัล ASEAN Business Awards (ABA) 2022 ประเภท “Skills Development Award” รางวัลสำหรับธุรกิจที่มีความโดดเด่นในการพัฒนาทรัพยากรมนุษย์ ณ โรงแรมโซฟิเทล พนมเปญ โภคีธารา ประเทศกัมพูชา ที่จัดขึ้นโดยสภาที่ปรึกษาธุรกิจอาเซียน (ASEAN-BAC) ประเทศกัมพูชาซึ่งเป็นประธานอาเซียนในปี 65 นี้
ทั้งนี้บริษัทฯ มีความภาคภูมิใจเป็นอย่างยิ่ง ที่ได้รับเกียรติจากเวที AB  ซึ่งถือเป็นอีกรางวัลสำคัญที่ได้รับการยอมรับจากในประเทศและต่างประเทศ เพื่อเชิดชูบริษัทอาเซียนที่โดดเด่น และเป็นกลไกในการเสริมสร้างความเข้มแข็งให้แก่ประชาคมเศรษฐกิจอาเซียน (AEC) พร้อมกับส่งเสริมและสนับสนุนบริษัทในอาเชียนที่มีบทบาทสร้างความเจริญเติบโตในภาคเศรษฐกิจของอาเซียน
ขณะเดียวกันบริษัทฯ ได้ให้ความสำคัญกับการพัฒนาทรัพยากรมนุษย์ และมุ่งมั่นพัฒนาความรู้ทักษะบุคลากร รวมถึงนักเรียน นักศึกษา อย่างต่อเนื่อง ผ่านโครงการความร่วมมือกับภาครัฐ สถาบันการศึกษา และมหาวิทยาลัยชั้นนำในประเทศไทย เพราะทรัพยากรมนุษย์คือกุญแจสำคัญที่ช่วยขับเคลื่อนองค์กรให้เติบโต ตอกย้ำการเป็นองค์กรที่น่าร่วมทำงานด้วย
“องค์กรที่ประสบความสำเร็จในระดับโลก จำเป็นอย่างยิ่งที่จะบริหารจัดการบุคคลให้มีประสิทธิภาพ ดังนั้น องค์กรจำเป็นต้องเสริมสร้างทักษะพนักงานให้มีความเข้มแข็ง มีความเป็นผู้นำ เพื่อตอกย้ำการเป็นองค์กรที่น่าร่วมทำงานด้วยและให้คงอยู่ตลอดไป เพราะการที่จะรักษาคนให้อยู่กับองค์กรอย่างยาวนานนั้นไม่ใช่เรื่องง่าย แต่ก็ไม่ใช่เรื่องยาก ถ้าองค์กรจัดหาแนวทางการพัฒนาทรัพยากรมนุษย์ และมีการพัฒนาพนักงานในทุกมิติให้เติบโตไปพร้อมกับองค์กร” ดร.วัลภา กล่าว
 